10. pielikums
Iepirkuma “Ārpuskārtas tehniskas dokumentācijas izstrāde un citi pakalpojumi”
(identifikācijas Nr. SIA RNP 2024/85)
nolikumam

LĪGUMA PROJEKTS
par tehniskās apsekošanas atzinumu, projektēšanas dokumentācijas sagatavošanu
un būvekspertīzes pakalpojumiem

Rīgā,		Līguma datumu un numuru skatīt paraksta zonā
SIA “Rīgas namu pārvaldnieks”, reģistrācijas Nr. 40103362321 (turpmāk – Pasūtītājs), kuru pamatojoties uz ___________________ pārstāv ______________________________, no vienas puses, un _________________________________________________________________________________
_______________, reģistrācijas Nr. _____________ (turpmāk – Izpildītājs)[footnoteRef:1], kuru pamatojoties uz ____________________ pārstāv ______________________, no otras puses, turpmāk katra atsevišķi saukta Puse, bet kopā sauktas Puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

pamatojoties uz iepirkuma “Ārpuskārtas tehniskas dokumentācijas izstrāde un citi pakalpojumi”, identifikācijas Nr. SIA RNP 2024/85 (turpmāk – Iepirkums) rezultātu, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref367861372]Pasūtītājs uzdod un apmaksā, bet Izpildītājs ar saviem resursiem un speciālistiem apņemas veikt Pasūtītāja pārvaldīšanā esošo ēku (turpmāk – Objekti vai Objekts) tehnisko apsekošanu, tehniskās apsekošanas atzinumu un projektēšanas dokumentācijas sagatavošanu, kā arī sniedz būvekspertīzes pakalpojumus (turpmāk visi kopā - Pakalpojums) saskaņā ar Līgumu, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums (turpmāk – Finanšu piedāvājums) un saistošo normatīvo aktu noteikto kārtību un prasībām, ievērojot Pasūtītāja norādījumus.
1.2. Detalizēts Pakalpojuma apraksts, izpildes noteikumi un prasības tiek noteikti Tehniskajā specifikācijā.
1.3. Ar kvalitatīvu Pakalpojumu Līguma izpratnē saprotams Pakalpojums, ko Izpildītājs sniedz ar saviem resursiem, izmantojot profesionālās iemaņas, Līgumā noteiktajā apjomā, kārtībā, termiņā un kvalitātē atbilstoši Līguma noteikumiem, Tehniskās specifikācijas un saistošo normatīvo aktu prasībām.
2. Līguma un Pakalpojuma cena
2.1. Paredzamā Līguma cena bez pievienotās vērtības nodokļa (turpmāk – PVN) ir līdz 41 999,00 EUR (četrdesmit vienam tūkstotim deviņiem simtiem deviņdesmit deviņiem eiro un 00 centiem)(turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. Pakalpojuma izmaksu izcenojumi (turpmāk – Pakalpojuma cena) tiek noteikti Finanšu piedāvājumā atbilstoši Izpildītāja iesniegtajam piedāvājumam Iepirkumā.
2.3. Pakalpojuma cena ietver visus Izpildītāja izdevumus, kas saistīti ar Pakalpojuma sniegšanu, visus spēkā esošos nodokļus un nodevas (izņemot PVN), speciālistu atalgojumu, kā arī citas izmaksas un izdevumus, tajā skaitā izmaksas nepieciešamu darbību veikšanai Būvniecības informācijas sistēmā (turpmāk – BIS) un citām papildu darbībām, bez kurām nebūtu iespējama Līguma izpilde atbilstoši spēkā esošajiem normatīvajiem aktiem.
2.4. Pasūtītājam nav pienākums izlietot visu Līguma cenu.
2.5. Pakalpojuma cena var tikt precizēta atbilstoši Pakalpojuma izmaksām konkrētiem Objektiem, taču nedrīkst pārsniegt Pakalpojuma cenu, kas norādīta Finanšu piedāvājumā.
2.6. Pakalpojuma cena nav paaugstināma visā Līguma darbības laikā.
3. Samaksas kārtība
3.1. [bookmark: _Ref404593597]Pasūtītājs veic samaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu ne vēlāk kā 30 (trīsdesmit) kalendāro dienu laikā pēc Izpildītāja šādu dokumentu iesniegšanas Pasūtītājam:
3.1.1. Tehniskā dokumentācija atbilstoši Tehniskajai specifikācijai;
3.1.2. abpusēji parakstīts Pakalpojuma nodošanas–pieņemšanas akts par katru Objektu atsevišķi;
3.1.3. Izpildītāja sagatavots un Pasūtītāja saskaņots rēķins, kas izrakstīts uz Līguma 3.1.2. apakšpunktā norādītā Pakalpojuma nodošanas-pieņemšanas akta pamata.
3.2. Izpildītāja rēķiniem ir jābūt sagatavotiem atbilstoši 10.06.2021 likumā “Grāmatvedības likums” un Ministru kabineta 21.12.2021 noteikumos Nr. 877 “Grāmatvedības kārtošanas noteikumi” noteiktajam, tai skaitā Pasūtītājs pieņem elektroniskos rēķinus, kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
3.3. Izpildītājs iesniedz rēķinus kādā no Līguma 13.1. punktā paredzētajiem dokumentu iesniegšanas veidiem ne vēlāk kā 30 (trīsdesmit) kalendāro dienu laikā pēc abpusējas Pakalpojuma nodošanas – pieņemšanas akta parakstīšanas.
3.4. Izpildītājs, izrakstot rēķinu, piemēro PVN likmi spēkā esošajos normatīvajos aktos noteiktajā kārtībā un apmērā.
3.5. Izpildītājs rēķinā papildus obligāti norādāmajiem rekvizītiem norāda Pasūtītāja piešķirto Līguma numuru un datumu, sniegtā Pakalpojuma aprakstu un cenu, Objekta adresi, Pakalpojuma vērtību bez PVN, PVN, kopējo rēķina summu ar PVN.
3.6. Ja rēķinā nav norādīta visa Līguma 3.5. punktā noteiktā informācija, Pasūtītājs nesaskaņo rēķinu un rakstiski Līguma 13.1.2. apakšpunktā noteiktajā kārtībā informē Izpildītāju par rēķina neatbilstību. Izpildītājs ne vēlāk kā 3 (trīs) darba dienu laikā pēc informācijas par rēķina neatbilstību saņemšanas no Pasūtītāja sagatavo Līgumam atbilstošu rēķinu un atkārtoti iesniedz to Pasūtītājam.
3.7. Pasūtītājs neveic norēķinu ar Izpildītāju līdz Līgumam atbilstoša rēķina sagatavošanai un iesniegšanai Pasūtītājam.
3.8. Par Pakalpojuma apmaksas dienu tiek uzskatīta diena, kad Pasūtītājs iesniedzis attiecīgu maksājuma uzdevumu bankai par naudas pārskaitīšu uz Izpildītāja bankas kontu.
3.9. Katra no Pusēm sedz savus izdevumus par bankas pakalpojumiem, kas saistīti ar naudas paskaitījumiem.
3.10. Ja Pakalpojums veikts nekvalitatīvi jeb neatbilstoši Līguma 1.3. punkta noteikumiem, par ko Pasūtītājs sagatavojis un iesniedzis Izpildītājam aktu par konstatētajām Pakalpojuma neatbilstībām (turpmāk – Pakalpojuma neatbilstības akts), samaksas termiņš tiek pagarināts attiecīgi par tādu laika periodu, kādā tiek novērsti aktā norādītas Pakalpojuma neatbilstības.
4. Pakalpojuma izpildes un pieņemšanas kārtība
4.1. [bookmark: _Ref336248080][bookmark: _Toc336440070]Pakalpojuma izpilde notiek atbilstoši Tehniskās specifikācijas noteikumiem un prasībām.
4.2. [bookmark: _Ref350247603]Izpildītājam ne vēlāk kā 10 (desmit) darba dienu laikā pēc Līguma spēkā stāšanās dienas, pamatojoties uz Tehniskajā specifikācijā minētā Pasūtītāja izstrādāta Tehniskās dokumentācijas uzdevuma, ir jāiesniedz Pasūtītājam saskaņošanai un apstiprināšanai Līguma 13.1.2. apakšpunktā noteiktajā kārtībā Tehniskās dokumetnācijas veikšanas grafiks (turpmāk – Grafiks). Grafikā izpildītājs norāda katra Objekta adresi, kurā tiks veikta tehniskā dokumentācijas veikšana , Tehniskās dokumentācijas uzsākšanas un pabeigšanas termiņus, kā arī citu nepieciešamu informāciju.
4.3. Pasūtītājs 5 (piecu) darba dienu laikā pēc Grafika saņemšanas no Izpildītāja to izvērtē un saskaņo vai atsaka Grafika saskaņošanu, iesniedzot Izpildītājam motivētus iebildumus Līguma 13.1.2. apakšpunktā noteiktajā kārtībā.
4.4. Grafika nesaskaņošanas gadījumā, Izpildītājs 2 (divu) darba dienu laikā pēc motivēto iebildumu saņemšanas no Pasūtītāja iesniedz Pasūtītājam koriģētu Grafiku, ievērojot iebildumos norādīto. Atkārtoti sagatavotā/koriģētā Grafika saskaņošana notiek saskaņā ar Līguma 4.4. punktā noteikto.
4.5. Izpildītājs Tehnisko apsekošanu Objektos veic atbilstoši saskaņotam Grafikam, ievērojot tāja noteiktajos Pakalpojuma uzsākšanas un izpildes termiņus.
4.6. Izpildītājs Tehniskajā specifikācijā paredzētos projektēšanas darbus un būvekspertīzi veic saskaņā ar Pasūtītāja darba uzdevumiem (turpmāk-Darba uzdevums), ko Pasūtītājs iesniedz Izpildītājam Līguma 13.1.2. apakšpunktā noteiktajā kārtībā, norādot tajos sniedzamā Pakalpojuma aprakstu, Objektu adreses, Pakalpojuma izpildes termiņu un citu nepieciešamu informāciju. Izpildītājs projektēšanas darbus un būvekspertīzi veic attiecīga Darba uzdevuma noteiktajā termiņā.
4.7. Pusēm rakstiskā veidā vienojoties Grafikā vai Darba uzdevumā noteiktais Pakalpojuma izpildes termiņš var tikt pagarināts, ja termiņa pagarināšanai ir objektīvs un pamatots iemesls.
4.8. Izpildītājs ne vēlāk kā 3 (trīs) darba dienu laikā pēc attiecīga Pakalpojuma izpildes pabeigšanas un Tehniskajā specifikācijā noteiktās sniegtā Pakalpojuma tehniskās dokumentācijas ievietošanas BIS (ja dokumentācijas ievietošanu BIS prasa spēkā esošie normatīvie akti, kas attiecas uz konkrēta Pakalpojuma veidu) iesniedz Pasūtītājam Līguma 13.1.2. apakšpunktā noteiktajā kārtībā Izpildītāja sagatavotu un ar drošu elektronisko parakstu parakstītu Pakalpojuma nodošanas–pieņemšanas aktu katram Objektam atsevišķi.
4.9. Pasūtītājs izskata Līguma 4.8. punktā minēto Pakalpojuma nodošanas–pieņemšanas aktu 3 (trīs) darba dienu laikā pēc to saņemšanas no Izpildītāja un:
4.9.1. ja Pakalpojums sniegts kvalitatīvi jeb atbilstoši Līguma 1.3. punkta noteikumiem, pieņem Pakalpojumu, paraksta Pakalpojuma nodošanas–pieņemšanas aktu ar drošu elektronisko parakstu un iesniedz parakstīto aktu Izpildītājam Līguma 13.1.2. apakšpunktā noteiktajā kārtībā vai
4.9.2. atsaka Pakalpojuma pieņemšanu un Tehniskās apsekošanas atzinuma un Pakalpojuma nodošanas–pieņemšanas akta parakstīšanu, ja konstatē, ka Pakalpojums sniegts nekvalitatīvi.
4.10. Līguma 4.9.2. apakšpunktā noteiktajā gadījumā Pasūtītājs Līguma 4.9. punktā noteiktajā termiņā sagatavo un iesniedz Izpildītājam Līguma 13.1.2. apakšpunktā noteiktajā kārtībā elektroniski sagatavotu Pakalpojuma neatbilstības aktu. Elektroniski sagatavots un iesniegts Pakalpojuma neatbilstības akts ir derīgs bez paraksta un Izpildītājs piekrīt šim nosacījumam.
4.11. Līguma 4.10. punktā noteiktajā gadījumā Izpildītājs ar saviem resursiem un par saviem līdzekļiem ne vēlāk kā 5 (piecu) darba dienu laikā pēc Pakalpojuma neatbilstības akta saņemšanas no Pasūtītāja novērš aktā konstatētās Pakalpojuma neatbilstības un atkārtoti iesniedz Pasūtītājam Līguma Pakalpojuma nodošanas–pieņemšanas aktu, ko Pasūtītājs izskata saskaņā ar Līguma 4.9., 4.10. punktā noteikto.
4.12. Pakalpojums uzskatāms par izpildītu ar Pakalpojuma nodošanas–pieņemšanas akta abpusējās parakstīšanas brīdi.
4.13. Pušu parakstīts Pakalpojuma nodošanas–pieņemšanas akts ir pamats Izpildītāja rēķina izrakstīšanai Pasūtītājam sniegtā Pakalpojuma apmaksai.
4.14. Nodošanas-pieņemšanas akta parakstīšana neatbrīvo Izpildītāju no atbildības par Pakalpojuma neatbilstībām, kuras atklājas pēc Pakalpojuma pieņemšanas.
4.15. Ja Pusēm rodas domstarpības Pakalpojuma neatbilstību novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai šis slēdziens būs nelabvēlīgs.
4.16. Pušu tiesiskajām attiecībām saistībā ar Pakalpojuma izpildes un pieņemšanas kārtību, kas nav noregulētas šajā Līguma nodaļā, tiek piemēroti Tehniskās specifikācijas noteikumi.
5. Pušu tiesības un pienākumi
5.1. Pasūtītājs:
5.1.1. nodrošina Izpildītāja darbinieku un transporta iekļūšanu Objektā;
5.1.2. pieņem no Izpildītāja kvalitatīvu Pakalpojumu;
5.1.3. sniedz Izpildītāja pieprasīto Pakalpojuma izpildei nepieciešamo informāciju;
5.1.4. veic samaksu par Izpildītāja kvalitatīvi un atbilstoši Līguma noteikumiem sniegto Pakalpojumu Līguma noteiktajā apmērā, kārtībā un termiņā;
5.1.5. pēc Izpildītāja pieprasījuma nodrošina Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu uzņēmies Pasūtītājs. Pārējās nepieciešamās informācijas un dokumentācijas vākšana ir Izpildītāja pienākums, un ar to saistītās Izpildītāja izmaksas ir iekļautas Pakalpojuma cenā;
5.1.6. pilnvaro Izpildītāju nepieciešamu darbību veikšanai BIS;
5.1.7. ir tiesīgs jebkurā Pakalpojuma izpildes stadijā veikt Pakalpojuma izpildes kontroli;
5.1.8. ir tiesīgs atteikties no Pakalpojuma konkrētajā Objektā vai Objektos šādos gadījumos:
5.1.8.1. ja pirms Grafikā noteiktā Izpildītāja Pakalpojuma izpildes uzsākšanas termiņa iestāšanās Pasūtītājs saņem Objekta īpašnieka jeb dzīvojamās mājas dzīvokļu īpašnieku kopības lēmumu par atteikšanos no Pakalpojuma, kas pieņemts atbilstoši spēkā esošo normatīvo aktu prasībām;
5.1.8.2. ja pirms Grafikā noteiktā Izpildītāja Pakalpojuma izpildes uzsākšanas termiņa iestāšanās, Pasūtītājs saņem Objekta īpašnieka jeb dzīvokļu īpašnieku kopības lēmumu par Objekta (dzīvojamās mājas) pārvaldīšanas tiesību nodošanai dzīvokļu īpašnieku biedrībai vai dzīvokļu īpašnieku pilnvarotajai personai, kas pieņemts atbilstoši spēkā esošo normatīvo aktu prasībām.
5.2. Par atteikšanos no Pakalpojuma Līguma 5.1.8. punktā noteiktajos gadījumos Pasūtītājs informē Izpildītāju vismaz 7 (septiņas) darba dienas pirms Grafikā noteiktās Pakalpojuma izpildes uzsākšanas konkrētajā Objektā dienas.
5.3. Ja Pasūtītājs attiecies no Pakalpojuma Līguma 5.1.8. punktā noteiktajos gadījumos, ievērojot Līguma 5.2. punktā noteikto paziņošanas termiņu, Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Pasūtītāja atteikšanās no Pakalpojuma rezultātā.
5.4. Pasūtītājam ir arī citi pienākumi un tiesības saskaņā ar šo Līgumu un spēkā esošajiem normatīvajiem aktiem.
5.5. Izpildītājs:
5.5.1. ar saviem resursiem sniedz Pasūtītājam kvalitatīvu un Līguma noteikumiem atbilstošu Pakalpojumu;
5.5.2. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju; 
5.5.3. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
5.5.4. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
5.5.5. nodrošina sertificētu speciālistu piesaisti Pakalpojumam visā Līguma darbības laikā. Izpildītājs ir tiesīgs nomainīt sertificētos speciālistus tikai ar Pasūtītāja rakstveida piekrišanu;
5.5.6. ir atbildīgs par spēkā esošo ārējo normatīvo aktu, kas reglamentē Pakalpojuma veikšanu, prasību ievērošanu un pasākumu nodrošināšanu;
5.5.7. veic visas Pakalpojuma izpildei nepieciešamās darbības BIS;
5.5.8. parakstot Līgumu, apliecina, ka atsakās no autora izņēmuma tiesību izmantošanas attiecībā uz izpildītiem Pakalpojumiem vai to daļām, ka arī nodrošinās, ka jebkura cita persona, kuru Izpildītājs ir iesaistījis Pakalpojuma izpildē un kura definējama kā autors Latvijas Republikā spēkā esošo normatīvo aktu izpratnē, neizmantos savas autora izņēmuma tiesības attiecībā uz jebkādu šā Līguma ietvaros izstrādāto dokumentāciju vai tās daļām. Gadījumā, ja Izpildītājs vai jebkura cita persona, kuru Izpildītājs ir iesaistījis Pakalpojuma izpildē un kura definējama kā autors Latvijas Republikā spēkā esošo normatīvo aktu izpratnē ir izmantojuši autora izņēmuma tiesības attiecībā uz dokumentāciju vai tās daļām bez Pasūtītāja rakstiskās piekrišanas, Izpildītājam ir pienākums segt visus Pasūtītājam radušos zaudējumus saistībā ar autora izņēmuma tiesību izmantošanu. Visas autora mantiskās tiesības un īpašumtiesības uz visu dokumentāciju, kuru Līguma ietvaros ir izstrādājis Izpildītājs, pāriet Pasūtītājam ar pilnas Līguma cenas samaksas brīdi. 
5.6. Izpildītājam ir arī citi pienākumi un tiesības saskaņā ar šo Līgumu un spēkā esošajiem normatīvajiem aktiem.
6. Pušu atbildība
6.1. Puses Līgumā un normatīvajos aktos noteiktajā kārtībā ir atbildīgas viena otrai un trešajām personām par nodarītajiem zaudējumiem, ja tie radušies vienas Puses, tās darbinieku un Puses Līguma izpildē iesaistīto personu darbības vai bezdarbības rezultātā.
6.2. Izpildītājs ir atbildīgs par Līgumā un normatīvajos aktos noteikto Pakalpojuma sniegšanas kvalitātes prasību ievērošanu.
6.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
6.4. Ja Pasūtītājs nav veicis samaksu par Pakalpojumu Līgumā noteiktajā termiņā, Izpildītājam ir tiesības piemērot Pasūtītājam līgumsodu 0,1 % (nulle, komats, vienas desmitās daļas no procenta) apmērā no termiņā nesamaksātās summas par katru kavējuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
6.5. Ja Izpildītājs nav sniedzis Pakalpojumu konkrētā Objektā Līgumā, Tehniskajā specifikācijā, Grafikā, Darba uzdevumā vai abpusējā vienošanās noteiktajā termiņā, vai nav novērsis Pakalpojuma neatbilstības Līgumā 4.11. punktā noteiktajā termiņā, Pasūtītājam ir tiesības piemērot Izpildītājam līgumsodu 0,1 % (nulle, komats, vienas desmitās daļas no procenta) apmērā no attiecīga Objekta Pakalpojuma cenas bez PVN par katru kavējuma dienu.
6.6. Ja Izpildītājs Pakalpojumu sniedzis nekvalitatīvi, par ko Pasūtītājs iesniedza Izpildītājam pretenziju vai Neatbilstības aktu, Pasūtītājs ir tiesīgs piemērot Izpildītājam līgumsodu 50,00 EUR (piecdesmit eiro) apmērā par katru konstatēto gadījumu.
6.7. [bookmark: _Toc413762405][bookmark: _Toc413763067][bookmark: _Toc414019726][bookmark: _Toc427845688]Ja Izpildītājs neizpilda Līguma 4.3., 4.6., 4.9. vai 7.3. punktā noteiktās saistības Līgumā noteiktajā termiņā, Pasūtītājs ir tiesīgs piemērot Izpildītājam līgumsodu 20,00 EUR (divdesmit eiro) apmērā par katru kavējuma dienu.
6.8. Izpildītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
6.9. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
6.10. Pasūtītājam ir tiesības ieskaita kārtībā samazināt maksājamo naudas summu par sniegtajiem Pakalpojumiem tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
6.11. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
6.12. Līgumsoda samaksa neatbrīvo Puses no Līguma saistību izpildes.
7. Pakalpojuma garantija
7.1. Izpildītājs garantē sniegtā Pakalpojuma atbilstību Līguma nosacījumiem.
7.2. Garantijas termiņš Tehniskās apsekošanas atzinumam un projektēšanas dokumentācijai ir 24 (divdesmit četri) mēneši no attiecīga Pakalpojuma nodošanas – pieņemšanas akta abpusējas parakstīšanas dienas.
7.3. Garantijas termiņa laikā Izpildītājs par saviem līdzekļiem 5 (piecu) darba dienu laikā vai citā Pušu saskaņotajā termiņā pēc Izpildītāja pretenzijas vai Neatbilstības akta saņemšanas no Pasūtītāja, kas iesniegts Līguma 13.1. punktā noteiktajā kārtībā, novērš pretenzijā vai Neatbilstības aktā norādītās Pakalpojuma neatbilstības, kas atklātas pēc Pakalpojuma nodošanas-pieņemšanas akta abpusējas parakstīšanas.
7.4. Šīs Līguma nodaļas garantijas noteikumi un Līguma 6.6. punkta noteikumi paliek spēkā arī pēc Līguma darbības termiņa beigām.
8. Nepārvarama vāra
8.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
8.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
8.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ.
8.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 8.3. punkta noteikumus.
8.5. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstiskā veidā brīdinot otru pusi vismaz 5 (piecas) darba dienas iepriekš.
8.6. Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
9. Līguma darbības termiņš, grozījumi un izbeigšana
9.1. Līgums stājas spēkā ar Pušu Līguma abpusējās parakstīšanas dienu.
9.2. Līgums ir spēkā 12 (divpadsmit) mēnešus vai līdz Līguma cenas apguvei, atkarībā no tā, kurš no nosacījumiem iestājas pirmais.
9.3. Pusēm vienojoties Līguma 9.2. punktā noteiktais Līguma darbības termiņš var tikt pagarināts par laiku līdz 6 (sešiem) mēnešiem.
9.4. Līguma grozījumi ir pieļaujami:
9.4.1. ja tie nemaina Līguma vispārējo raksturu;
9.4.2. ja tie atbilst Publisko iepirkumu likuma 61. panta nosacījumiem;
9.4.3. ja tiek pagarināts Līguma darbības termiņš.
9.5. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
9.6. Visi Līguma pielikumi, tajā skaitā vienošanās, grozījumi un papildinājumi ir Līguma neatņemama sastāvdaļa.
9.7. Puses var izbeigt Līgumu pirms Līguma darbības termiņa beigām, Pusēm par to rakstveidā vienojoties.
9.8. Pasūtītājam ir tiesības vienpusēji izbeigt Līgumu bez Izpildītāja piekrišanas, jebkurā no šādiem gadījumiem:
9.8.1. Izpildītājs vismaz 2 (divas) reizes nav izpildījis jebkuras no Līgumā vai Tehniskajā specifikācijā noteiktajām saistībām Līgumā, Grafikā, Tehniskajā specifikācijā, Darba uzdevumā vai abpusējā vienošanās noteiktajā termiņā, par ko Pasūtītājs ir iesniedzis Izpildītājam vismaz 2 (divas) pretenzijas;
9.8.2. Izpildītājs vismaz 2 (divas) reizes Pakalpojumu sniedza nekvalitatīvi, par ko Pasūtītājs ir iesniedzis Izpildītājam vismaz 2 (divas) pretenzijas vai 2 (divus) Pakalpojuma neatbilstības aktus;
9.8.3. Pasūtītājam ir zudusi nepieciešamība pēc Pakalpojuma. Šī Līguma apakšpunkta noteikumi neattiecas uz Izpildītāja jau uzsākto Pakalpojumu.
9.8.4. Izpildītāja saimnieciskā darbība ir apturēta vai izbeigta;
9.8.5. uzsākta Izpildītāja likvidācija;
9.8.6. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
9.8.7. Izpildītājs apzināti Pasūtītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
9.8.8. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
9.8.9. ir iestājušies nepārvaramas varas apstākļi.
9.9. Līguma 9.8.3. punktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Izpildītājam par Līguma izbeigšanu vismaz 1 (vienu) mēnesi iepriekš. Šajā gadījumā Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Līguma izbeigšanas dēļ.
9.10. Izpildītājam ir tiesības vienpusēji izbeigt Līgumu bez Pasūtītāja piekrišanas, jebkurā no šādiem gadījumiem:
9.10.1. Pasūtītājs vismaz 2 (divas) reizes nav veicis samaksu par Pakalpojumu Līgumā noteiktajā termiņā un katrs šāds maksājuma kavējums sasniedza 10 (desmit) kalendārās dienas, par ko Izpildītājs ir iesniedzis Pasūtītājam vismaz 2 (divas) pretenzijas;
9.10.2. Pasūtītāja saimnieciskā darbība ir apturēta vai izbeigta;
9.10.3. ierosināta Pasūtītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
9.10.4. Pasūtītājs apzināti Izpildītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
9.10.5. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
9.10.6. ir iestājušies nepārvaramas varas apstākļi.
9.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
9.12. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības, saistībā ar līgumattiecību izbeigšanos.
10. Personu datu aizsardzība un konfidencialitāte
10.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
10.2. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
10.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
10.4. Pusēm ir pienākums ievērot tiesību aktu prasības personas datu aizsardzības jomā. Par minēto tiesību aktu neizpildi Puses atbild spēkā esošajos normatīvajos aktos noteiktajā kārtībā.
10.5. Puses apņemas Līguma darbības laikā, kā arī pēc Līguma izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.6. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.7. Izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Līguma izpildē.
11. Apakšuzņēmējs
11.1. [bookmark: _Hlk176945913]Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
11.2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
11.3. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
11.4. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
11.5. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Pakalpojumu, kura vērtība ir vismaz 10 000,00 EUR. Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
11.6. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
11.7. Pasūtītājs atsaka jauna apakšuzņēmēja, kuram plānots nodot Pakalpojumu, kura vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkuma, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā punktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
11.8. Izpildītājs koordinē apakšuzņēmēju darbību un uzņemas pilnu atbildību par Iekārtu un Darbu, ko piegādājuši un veikuši apakšuzņēmēji, kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
11.9. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
11.10. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
12. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
13. Pušu saziņa un korespondence, pilnvarotās personas
13.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, informāciju, pieteikumus, pretenzijas, aktus, grafikus, vienošanās un tml., viena Puse iesniedz otrai Pusei kādā no šādiem veidiem:
13.1.1. nododot personīgi Līguma 13.2.1., 13.2.2. apakšpunktā norādītajai otras Puses pilnvarotajai personai;
13.1.2. nosūtot elektroniski uz otras Puses pilnvarotās personas Līgumā 13.2.1., 13.2.2. apakšpunktā norādīto e-pasta adresi;
13.1.3. nosūtot elektroniski uz otras Puses Līgumā norādīto e-pasta adresi;
13.1.4. nosūtot ar pasta sūtījumu uz otras Puses Līgumā norādīto juridisko adresi.
13.2. Puses vienojas, ka ar Līguma izpildi saistītos jautājumus, tajā skaitā, bet ne tikai: sagatavo un iesniedz informāciju un tehnisko dokumentāciju; sagatavo, iesniedz, saņem un saskaņo Grafikus un Darba uzdevumus; iesniedz pretenzijas, pieteikumus un brīdinājumus; sagatavo, iesniedz, saskaņo un nodod apmaksai rēķinus; sagatavo, iesniedz un saņem citus dokumentus u.c. risinās šādas Pušu pilnvarotās personas:
13.2.1. no Pasūtītāja puses: __________________________, tālr. Nr. ___________________, e-pasta adrese: _______________________;
13.2.2. no Izpildītāja puses: ___________________________, tālr. Nr. __________________, e-pasta adrese: _________________________.
13.3. Pasūtītāja pilnvarotie pārstāvji, kuri veic Pakalpojumu izpildes kvalitātes kontroli, sagatavo un iesniedz aktus par konstatētajām neatbilstībām, pieņem Pakalpojumu un paraksta Pakalpojuma nodošanas - pieņemšanas aktus, sagatavo, paraksta un iesniedz aktus par konstatētajām neatbilstībām:
13.3.1. ______________________________________________, tālr. Nr. __________________, e-pasts:_____________;
13.3.2. ______________________________________________, tālr. Nr. __________________, e-pasts:_____________;
13.3.3. ______________________________________________, tālr. Nr. __________________, e-pasts:_____________;
13.3.4. [..].
13.4. Visa Pušu sarakste un korespondence, tajā skaitā informācija, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās un citi dokumenti) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
14. Nobeiguma noteikumi
14.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības saskaņā ar Latvijas Republikas likumdošanu.
14.2. Puses rakstiskā veidā paziņo viena otrai:
14.2.1. par izmaiņām Līgumā norādītajās Pušu pilnvarotajās personās un Pasūtītāja pārstāvjos;
14.2.2. par Puses firmas (nosaukuma) maiņu;
14.2.3. par Puses juridiskā statusa maiņu;
14.2.4. par Puses juridiskās adreses maiņu;
14.2.5. par Puses korespondences adreses maiņu;
14.2.6. par jebkura Līgumā norādītā tālruņa numura vai elektroniskā pasta adreses maiņu;
14.2.7. par Puses likvidācijas vai reorganizācijas uzsākšanu;
14.2.8. par Puses saimnieciskās darbības apturēšanu;
14.2.9. par Puses saimnieciskās darbības izbeigšanu;
14.2.10. par Puses tiesiskās aizsardzības procesa lietas ierosināšanu;
14.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
14.2.12. par Puses maksātnespējas procesa lietas ierosināšanu.
14.3. Paziņojumu par Līguma 14.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
14.4. Paziņojums iesniedzams kādā no Līgumā 13.1. punktā noteiktajiem informācijas un dokumentu iesniegšanas veidiem, nepieciešamības gadījumā pievienojot attiecīgo izmaiņu apstiprinošus dokumentus.
14.5. Līguma 14.2. punktā paredzētās izmaiņas, kas ietekmē Līguma noteikumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kāda no Līguma 14.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
14.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
14.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
14.8. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
14.9. Līgums ir sagatavots latviešu valodā, parakstīts elektroniski un satur:
14.9.1. Līguma pamattekstu;
14.9.2. Līguma 1. pielikumu “Tehniskā specifikācija”;
14.9.3. Līguma 2. pielikumu “Finanšu piedāvājums”.
15. Pušu rekvizīti:
	Pasūtītājs: 
	Izpildītājs:[footnoteRef:2] [2:  Līgumu paraksta arī persona, uz kuras finansiālajām spējām Pretendents balstās un kura būs solidāri atbildīga par šī līguma izpildi.] 


	SIA “Rīgas namu pārvaldnieks”
Reģ. Nr. 40103362321
Juridiskā adrese: 
Aleksandra Čaka iela 42, Rīga, LV-1011
e-pasta adrese: _____________________
Bankas rekvizīti: _____________________
Kods: _____________________
Konts: _____________________

_____________________
_____________________/
	___ “______________________”
Reģ. Nr.: _____________________
Juridiskā adrese: 
____________________________
e-pasts: _____________________
Bankas rekvizīti: _____________________
Kods: _____________________
Konts: _____________________

_____________________
_____________________/





LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

